
Kakav status u islamu ima pošćenje dana Ašure?


* 
* 
* 
* 
* 
* 
* 

 
Kakav status u islamu ima pošćenje dana Ašure?

Kad je Božiji ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, učinio hidžru u Medinu, zatekao je jevreje da poste deseti dan mjeseca muharema, dan Ašure, i povodom toga rekao je: “Meni je Musa preči nego vama”, te je postio dan Ašure i zapovjedio da ga se provede u postu (el-Buhari, 2004, i Muslim, 1130). El-Buhari i Muslim zabilježili su i od Ibn Abbasa da je Vjerovjesnik, ﷺ, postio dan Ašure i naredio da ga se posti. Tu je i ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** u vezi s postom dana Ašure: “Nadam se da će Allah zbog toga oprostiti grijehe koje je čovjek počinio u prethodnoj godini” (Muslim, 1162).


Kad se radi o tome, treba, međutim, dodati i to da je Allahov Poslanik, ﷺ, kasnije zahtijevao da se muslimani razlikuju od jevrejā, pa je zapovjedio da se uz deseti dan mjeseca muharema, uz dan Ašure, posti dan prije ili dan poslije njega; bolje je ipak da posti dan prije, to jest deveti dan.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


